
(Denne  artikel  er  oversat 
fra  The  Reader's  Digest 
(på  dansk  kaldet  „Det  bed- 
ste"), som  udkommer  i 
over  15  millioner  eksem- 
plarer hver  måned.  Denne 
artikel  viser,  hvorledes 
verden  ude  omkring  os 
ser  på  det  storslåede  ar- 
bejde, som  er  i  gang  in- 
denfor vor  kirke  til  gavn 
for  vore  medlemmer. 
Prøv  at  læse  denne  arti- 
kel igennem,  og  De  vil 
indrømme,  at  vi  her  i  den 
-danske  mission  såvel  som 
i  mange  af  de  andre  mis- 
sioner har  meget  at  ind- 
hente). 


De  tager  vare  på  sig  selv! 

Hvorledes  840.000  mormoner  har  sikret  sig  mod 
økonomiske  vanskeligheder. 

Fra  det  sted  bag  ved  hønsehuset,  hvor  de  arbejdede  på 
deres  bedrift,  lagde  Clark  Brinton  og  hans  kone  ikke  mær- 
ke til  den  første  tynde  røgsøjle,  som  steg  op  fra  taget  på 
deres  fem-værelses  stuehus.  De  opdagede  det  først,  da  en 
vældig  stor  røgsky,  så  stor  som  en  lade,  steg  op  mod  him- 
len. De  løb,  men  det  var  for  sent,  deres  hjem  var  allerede 
eet  stort  ildhav. 

Derefter  arbejdede  en  hel  masse  mennesker,  både  mænd 
og  kvinder,  hvoraf  de  fleste  var  fuldkommen  fremmede  for 
Brintons,  hele  dagen  lang  med  at  køre  frem  og  tilbage  mel- 
lem Salt  Lake  City  og  gården  med  møbler,  klæder,  senge- 
klæder, køkkenredskaber  og  fødemidler.  Ved  aftenstide  var 

en  af  naboernes  kældre  helt  forvandlet  til  en  fuldt  udstyret 
lejlighed,  og  Brintons  flyttede  ind.  Næste  morgen  begyndte 
en  gravko  at  arbejde  i  den  varme  askehob,  og  inden  ti  dage 
var  gået,  stod  der  et  nyt  hjem,  komplet  udstyret,  malet  og 
med  have  omkring,  hvor  det  gamle  havde  stået. 

Brintons  har  aldrig  været  i  stand  til  at  takke  alle  dem, 
som  hjalp  til;  de  ukendte,  dygtige  mennesker,  som  havde 
hjulpet,  forsvandt  tilbage  til  deres  gårde  og  arbejde,  da  ar- 
bejdet var  ovre.  De  ønskede  ingen  betaling,  ingen  tak.  Som 
medlemmer  af  Mormonkirken  gjorde  de  mod  andre,  som 
de  ønskede,  at  andre  skulle  gøre  mod  dem. 

Mormonkirkens  bemærkelsesværdige  »Velfærdsplan«  er 
vokset  gennem  de  sidste  12  år,  indtil  nu  alle  840,000  med- 
lemmer af  Jesu  Kristi  kirke  af  sidste-dages  hellige  er  sikre- 
de mod  økonomiske  vanskeligheder  tilligemed  svære  krise- 
tider. De  kunne  holde  ud  i  flere  år  uden  høst,  de  ville  for- 
blive sunde  og  også  varme,  for  det  er  ikke  alene  fødemid- 
ler, men  også  store  partier  af  brændsel,  medicinalvarer, 
klæder  og  byggematerialer,  som  fylder  de  110  lagerbygnin- 
ger, som  er  spredt  over  det  mormonske  område. 

Colombiaflodens  oversvømmelse  i  1948  gav  velfærdspla- 
nen  den  største  prøve  på  en  katastrofe,  idet  50  mormonfa- 
milier mistede  alt,  hvad  de  ejede,  det  blev  skyllet  bort  af 
den  brusende  vandmasse.  Nogle  få  timer  efter  begyndte  den 
lokale  lagerbygning  at  forsyne  disse  familier  med,  hvad  de 
trængte  til.  Da  lagerbygningen  var  udgået  for  nogle  ting,  be- 
stilte dets  kontor  en  katastrofesamtale  til  hovedkontoret  i 
Salt  Lake  City. 

»Vi  havde  alting  undtagen  puder,«  siger  Stewart  Eccles, 
chefen  for  velfærdsuddelingen  i  Salt  Lake  City.  »Men  så  rin- 
gede vi  vore  frivillige  arbejdere  op,  og  inden  seks  timer  var 
gået,  havde  de  lavet  105  puder.  Ved  fire-tiden  samme  ef- 
termiddag var  den  fuldstændige  ordre,  ca.  20  tons  nødven- 
dighedsgenstande,  på  vej  med  godsvogne  til  de  nødstedte 
familier.« 

Streng  nødvendighed  var  årsagen  til  velfærdsplanen. 
Ideen  opstod  under  en  nødsammenkomst  i  kirken  under 
1936-depressionen.  Planen  var  denne:  hver  en  af  kirkens 

1400  menigheder,  kendte  som  »grene«,  og  som  hver  havde 
et  medlemstal  på  600,  skulle  starte  en  »velfærdsplan«  — 
ved  landbrug,  mølleri,  konservesfabrikation,  skrædderi,  mi- 
nedrift, møbelsnedkeri  og  hvad  der  ellers  passer  bedst  til 
den  lokale  økonomi  og  arbejdskapacitet.  Penge  fra  kirkens 
tiende-  og  fastefond  skulle  bruges  til  at  købe  »planen« s 
ejendomme,  udstyre  dem  og  få  dem  i  gang.  De  skulle  ud- 
vikles og  vedligeholdes  ved  frivillig  arbejdsydelse  fra  mor- 
monerne, og  produkterne  skulle  udveksles  mellem  mormon- 
menighederne  og  opbevares  i  lagerbygninger,  som  skulle 
bygges  og  sættes  i  gang  af  de  frivillige  arbejdere. 

I  dag  foregår  de  1400  grenes  udveksling  ved  en  masse 
vognladninger.  Kartofler  fra  grenen  i  Idaho  bliver  byttet 
med  laks  fra  grenen  i  Oregon,  med  sæbe  fra  Provo,  med  le- 
getøj fra  Ogden  og  bluser  fra  Los  Angeles.  Ingen 
nødlidende  mormon,  som  modtager  varer  eller  tjenester  fra 
fællesfonden,  føler  sig  takskyldig  til  nogen  som  helst,  for 
ved  personligt  at  arbejde  for  velfærdsplanen  så  langt,  som 
det  er  fysisk  muligt,  fortjener  hver  sin  del  af  gavmildhed. 

Det  er  ikke  sjældent,  at  en  mormonlandmand  nu  om 
stunder  af  og  til  finder  sig  selv  ved  at  røre  cement,  eller  en 
chauffør  får  hård  hud  i  hænderne  af  at  hakke  roer.  Gen- 
nem velfærdsplanens  udvikling  gennem  12  år  har  670,000 
mormoner  givet  ca.  16  timers  arbejde  hvert  år  til  den  fæl- 
les plan,  idet  de  har  lavet  alt  muligt  lige  fra  at  slagte  til  at 
lave  babyudstyr.  Og  som  resultat  ejer  velfærdsplanen  i  dag 
ejendomme,  som  er  mere  end  seks  millioner  dollars  værd. 
Dette  indbefatter  18,000  acres  agerjord,  56  konservesfabrik- 
ker, kornsiloer,  reparationsværksteder,  to  savmøller,  en 
skotøjsfabrik,  en  ostefabrik,  et  kornmølleri,  en  sæbefabrik 
og  en  kulmine.  I  oplagring  er  varerne  een  og  en  halv  mil- 
lion dollars  værd. 

Meget  af  velfærdsarbejdet  er  koncentreret  om  avl  og 
fremstilling  af  fødemidler.  F.  eks.  mødtes  104  mand  sidste 
sommer  klokken  halv  fem  om  morgenen  på  en  gård  nær 
ved  Idaho  Falls,  og  i  2x/2  time  hakkede  de  20  acres  sukker- 
roer. Da  de  var  færdige  dermed,  satte  de  sig  ind  i  deres 
biler  og  tog  af  sted  til  deres  forskellige  arbejder. 

Disse  mænd  gjorde  deres  enkelte  stykke  arbejde  for  at 
udfylde  deres  grens  produktionskvota  for  året.  Anvisnin- 
ger til  produktionen  bliver  udsendt  af  velfærdsplanens  em- 
bedsmænd, som  har  beregnet  alle  mormonmenighedernes 
behov  og  bedømt  hver  grens  kvalifikationer.  Disse  anvisnin- 
ger er  omhyggeligt  udfærdigede  og  bliver  samvittighedsfuldt 
fulgte. 

Gennem  høstsæsonen  arbejder  konservesfabrikkerne  døg- 
net rundt,  mænd  og  kvinder  arbejder  frivilligt  på  skift  og 
rapporterer  arbejde  klokken  8  om  morgenen,  klokken  4  om 
eftermiddagen  og  klokken  12  om  natten,  lige  så  reglemæs- 
sigt,  som  hvis  de  havde  været  betalt  for  deres  arbejde. 

Steder,  hvor  der  ikke  er  landbrug,  må  en  gang  imellem 
bede  om  lidt  understøttelse  fra  tiendefonden.  Cache  Regio- 
nal lagerbygningen  i  Logan,  Utah,  blev  f.  eks.  lavet  om  for 
et  beløb  af  ialt  15  dollars  efter  at  have  været  en  pigeskole. 
De  15  dollars  gik  til  et  særligt  murearbejde,  alt  andet  blev 
skænket  som  gave.  Fire  betalte  arbejdere  arbejder  for  tiden 
på  lagerbygningen  med  fra  60  til  125  frivillige  arbejdere, 
som  kommer  hver  dag  for  at  arbejde  på  kontoret,  frem- 
stille konserves  eller  sy. 

»Vore  folk,«  siger  kirkens  embedsmænd,  »svarer  vort 
råb  om  hjælp  i  dag  lige  så  villigt,  som  de  gjorde  den  første 
gang  i  1936.« 

Det  råb  om  hjælp  i  1936  var  til  de  ubeskæftigede  mor- 
moner i  Salt  Lake  City's  område  for  at  de  kunne  rive  en 
gammel  bygning  ned,  redde  hvad  de  kunne  og  transportere 
det  til  en  grund  i  den  vestlige  del  af  byen,  hvor  de  kunne 
begynde  at  arbejde  på  det,  som  skulle  blive  velfærdsplanens 
første  lagerbygning.  Betaling  var  overskuddet  af  landbrugs- 
produkter, som  landmændene  ikke  kunne  finde  noget  mar- 
ked for.  Inden  seks  måneder  var  gået,  var  arbejdet  gjort,  og 
i  dag  er  den  bygning  hjertet  i  kirkens  lagerbygningssystem, 
som  kaldes  Welfare  Square  (Velfærdstorvet),  det  indehol- 
der et  varehus,  et  torv,  adskillige  fabrikker  og  en  servicesta- 
tion for  organisationens  20-tons  lastvognpark.  Det  leverer 
165  grenes  nødvendigheder   (ca.  1,000,000  mennesker),  og 


70 

bliver  ledet  af  30  betalte  arbejdere  og  200  (pr.  dag)  frivil- 
lige arbejdere. 

Alle  bygningerne  er  de  lokale  forretningsmænds  og  land- 
mænds arbejde,  ledet  af  medlemmer  af  kirken,  som  er  elek- 
trikere, blikkenslagere  eller  tømrere.  Deres  største  bedrift 
er  den  tårnhøje  318,000-bushels  kornsilo,  som  er  bygget  af 
640  mand,  der  arbejdede  efter  deres  daglige  arbejdes  ophør. 

Mormonernes  vilje  til  arbejde,  så  samvittighedsfuldt  ud- 
ført og  så  godt  ledet,  er  en  usædvanlig  styrke  i  nødsituatio- 
ner. I  efteråret  1945  ramte  en  oversvømmelse  den  nordøst- 
lige del  af  Salt  Lake  City,  den  strømmede  igennem  byens 
kirkegård  og  væltede  gravsten  og  træer  og  skyllede  jorden 
bort  fra  ligkisterne,  løb  brusende  ned  ad  bakkerne  og  ind  i 
et  beboelsesdistrikt. 

Inden  en  time  var  gået,  var  seks  bystrækningers  hjem 
oversvømmede  med  en  uhyggelig  masse  klippestykker.  Mor- 
monbiskoppen i  det  distrikt  udsendte  et  radioopråb  om 
hjælp  fra  velfærdsplanen;  fire  tusind  mand  meldte  sig,  men 
halvdelen  måtte  sendes  hjem  —  der  var  ikke  nok  trillebø- 
rer og  skovle  til  at  arbejde  med.  Hele  natten  arbejdede  de 
andre  med  at  køre  klippestykkerne  og  mudderet  væk,  afsti- 
ve garager,  reparere  beskadigede  varmekedler  og  gøre  græs- 
plæner i  stand.  Ikke-mormoner  så  vel  som  mormoner  blev 
bogstavelig  talt  overvældet  med  tjenester.  Endnu  fem  afte- 
ner arbejdede  mændene,  lige  til  det  var  vanskeligt  at  se,  at 
en  oversvømmelse  havde  ramt  dette  distrikt. 

Velfærdsplanens  mindre  iøjnefaldende,  men  dog  allige- 
vel største  arbejde,  kan  hver  dag  ses  i  hvilken  som  helst 
lagerbygning.  Hver  lagerbygning  indeholder  et  kolonialla- 
ger, som  ligner  en  af  de  almindelige  moderne,  førsteklasses 
forretninger  med  een  betydningsfuld  forskel:  der  er  ingen 
kasseapparater.  Andre  lagerrum  fremviser  tøj,  møbler  og 
sengetøj.  Alt  med  undtagelse  af  een  femtedel  er  »Velfærds- 
planen«  s  varer.  Medlemmer,  som  bor  noget  derfra,  giver 
deres  del  ved  at  sende  de  varer  ind,  som  er  vanskelige  at  få 
fat  i  i  selve  byen. 

De  mormoner,  som  har  privilegium  til  at  vælge  i  velfærds- 
planens  lager,  er  dem,  som  af  deres  grensforstander  er  ud- 

sete  til  at  være  i  trang  for  det.  Med  mellemrum  besøger 
grensforstanderen  og  et  kvindeligt  medlem  i  hans  gren  hver 
familie  i  deres  menighed,  og  dersom  der  er  nogen  nød  et 
sted,  får  familien  udstedt  en  »lagerhenvisning«,  som  beret- 
tiger dem  til  at  få  de  nødvendige  varer.  Syge  medlemmer  og 
folk,  som  ikke  selv  kan  få  varerne  transporteret,  bliver 
hjulpet  ved  ugentlige  leveringer.  Så  længe,  velfærdsplanen 
har  eksisteret,  er  det  udregnet,  at  430,000  mormoner  er  ble- 
vet forsynet  med  de  nødvendige  midler  fra  lagerbygninger- 
ne. I  forhold  til  deres  behov  kommer  først  de  gamle,  der- 
næst enkerne  og  endelig  mormonerne  i  Europa.  Siden  de- 
cember måned  i  1945  er  107  jernbanevogne  med  fødemidler, 
tøj  og  sengeklæder  blevet  afskibet  til  mormonerne  i  Eu- 
ropa. 

Planens  første  hensigt  var  at  give  folk  arbejde,  i  dag  er 
hensigten  at  sikre  sig  mod  fremtidens  frygt  og  nød.  Enhver 
mormon  betragter  velfærdsplanen  som  sin  forsikringspolice 
for  fattigdom,  og  ser  på  lagerbygningerne  som  et  symbol 
på  sin  sikkerhed.  Dér  er  der  ingen,. som  bliver  glemt! 

Fra  Redaktionen: 

Der  er  sikkert  mange  af  søskende,  som  ikke  rigtig  har 
kunnet  forstå,  hvorfor  der  i  »Stjernen«  for  sidste  måned 
stod  nogle  sider  tomme,  og  vi  kan  hertil  oplyse,  at  det  ikke 
er  nogen  fejl,  hverken  fra  trykkeriets  eller  vor  side.  Det  er 
lavet  på  den  måde,  for  at  søskende,  som  hver  måned  har 
taget  siderne  med  »Tidernes  tegn«  ud  for  at  samle  dem  til 
en  hel  bog,  kan  få  den  sidste  side  med  på  en  sådan  måde,  at 
det  ikke  vil  ødelægge  en  eventuel  indbinding. 

I  dette  nummer  begynder  vi  en  ny  bog  i  »Stjernen«,  såle- 
des at  søskende  igen  kan  begynde  at  samle  bladene  sammen 
til  en  bog.  Den  nye  bog,  som  sikkert  mange  af  søskende 
kender,  er  »En  advarsels  røst«  af  Parley  P.  Pratt.  De  klas- 
ser, som  før  har  benyttet  »Tidernes  tegn«  som  lektiestof, 
kan  nu  gå  i  gang  med  at  gennemgå  »En  advarsels  røst«, 
hvilket  vi  håber,  de  alle  må  få  et  rigt  udbytte  af. 

/.  P. 

Kredslærernes  budska  b : 

Evangeliet  er  en  Guds  kraft  til  frelse! 

Af  Matthias  F.  Cowley. 

Hvad  er  evangeliet?  Apostlen  Paulus  sagde:  »Thi  jeg 
skammer  mig  ikke  ved  evangeliet;  thi  det  er  en  Guds  kraft 
til  frelse  for  hver  den,  som  tror.«  (Rom.  1:16).  Selvom  det- 
te utvivlsomt  er  en  fuldkommen  definition,  så  er  det  dog 
nødvendigt  at  forklare  lidt  mere  angående  Paulu's  vidnes- 
byrd, for  at  man  bedre  kan  forstå  det.  I  det  samme  brev  si- 
ger han:  »Thi  deri  åbenbares  Guds  retfærdighed  af  tro  for 
tro,  som  der  er  skrevet:  »Men  den  retfærdige  skal  leve  af 
tro.«  (17.  vers).  Dette  viser  tydeligt,  at  troen  er  et  af  prin- 
cipperne i  evangeliet.  Og  eftersom  troen  vokser  ved  lydighed 
mod  evangeliets  principper,  så  udvikles  retfærdigheden  lidt 
efter  lidt. 

Paulus  skrev  til  Hebræerne:  »Men  uden  tro  er  det  umu- 
ligt at  behage  ham;  thi  den,  som  kommer  frem  for  Gud, 
bør  tro,  at  han  er  til,  og  at  han  bliver  deres  belønner,  som 
søge  ham.«  (Hebræ.  11:6).  Der  findes  endnu  flere  skrift- 
steder, som  beviser,  at  troen  på  Gud  og  på  hans  elskede 
søn,  Jesus  Kristus,  er  evangeliets  første  princip. 

Efter  troen  kommer  omvendelsen,  dåb  til  syndernes  for- 
ladelse samt  håndspålæggelse  for  den  Helligånds  gave.  Disse 
principper  prædiker  apostlen  Peter  om  på  den  første  store 
pinsedag.  Det  udgjorde  et  svar  på  folkemængdens  spørgs- 
mål: »I  mænd  og  brødre,  hvad  skulle  vi  gøre?«  (Apost. 
2:37 — 39).  Det  er  evangeliets  første  principper. 

Det  er  af  vigtighed  at  lægge  mærke  til  Paulu's  ord: 
»Evangeliet  er  en  Guds  kraft  til  frelse«.  Samme  apostel 
skrev  til  Timotheus  om  sådanne  personer,  »som  har  gud- 
frygtighedsskin,  men  har  fornægtet  dens  kraft.«  Han  rådede 
Timotheus  til  at  vende  sig  bort  fra  dem. 

Af  ovenstående  skriftsteder  fremgår  det  tydeligt,  at  Guds 
kraft  til  at  frelse  menneskene  sker  gennem  Jesu  Kristi  for- 
soningsarbejde  samt  ved  menneskets  egen  lydighed  mod 
evangeliets  love  og  ordinancer.  »Og  der  er  ikke  frelse  i  no- 


En  advarsels  røst 


af 

Parley  P.  Pratt- 


»Se,  de  forrige  ting  ere  komne,  og  jeg  forkynder  de  nye; 
før  de  oprinde,  vil  jeg  lade  eder  høre  om  dem.« 

Es.  42.  .9. 

»Kommer  hid  med  eders  sag,  siger  Herren;  kommer  frem 
med  eders  stærke  bevisninger,  siger  Jacobs  konge.  Lad  dem 
komme  frem  med  dem  og  forkynde  os  det,  som  skal  hæn- 
des; forkynder  os,  hvad  der  først  skal  ske,  på  det  vi  må 
lægge  os  det  på  hjerte  og  forstå,  hvad  enden  derpå  skal  bli- 
ve; eller  lader  os  høre  de  tilkommende  ting!« 

Es.  41.  21—22. 

FØRSTE  KAPITEL 

Om  profetier,  .som  allerede  er  opfyldte. 

»Vi  have  et  profetisk  ord  mere  stadfæstet,  og  I  gøre 
vel,  når  I  give  agt  derpå  som  på  et  lys,  der  skinner  udi 
et  mørkt  sted,  indtil  dagen  frembryder,  og  morgenstjer- 
nen oprinder  i  eders  hjerter;  vidende  dette  først,  at  in- 
gen profeti  i  Skriften  kan  udlægges  af  sig  selv;  thi  al- 
drig er  nogen  profeti  fremført  af  menneskelig  vilje, 
men  de  hellige  Guds  mænd  talede,  drevne  af  den  Hellig- 
ånd.« (2.  Pet.  1:19—21). 

For  at  kunne  bevise  noget  af  Skriften,  er  det  højst  nød- 
vendigt først  at  nedlægge  en  vis,  bestemt  og  ufejlbarlig  re- 
gel for  udlæggelsen,  uden  hvilken  man  er  i  vildfarelse,  usik- 
kerhed og  tvivl;  man  vil  lære  altid,  men  aldrig  formå  at 
komme  til  sandheds  erkendelse. 

Ved  at  forsømme  at  sætte  en  sådan  regel  er  menneskene 
komne  i  den  yderste  forvirring  og  uvished  under  deres  bi- 
belske granskninger;  og  så  længe,  menneskene  tager  sig  den 
frihed  at  forandre,  åndeliggøre  eller  udlægge  Guds  ord  på 
deres  egen  usikre  måde,  forbliver  alt  uvished. 

»Hvad  som  helst  tilforn  er  skrevet,  det  er  skrevet  os  til 
lærdom,  på  det  vi  skulle  have  håb  ved  tålmodighed  og  Skrif- 
tens trøst.«  (Rom.  15:4).  Antag  nu,  at  en  ven  langvejs  fra 
skrev  et  brev  til  os  på  visse  betingelser,  gjorde  os  løfter, 
hvilke,  dersom  vi  erholdt  dem,  ville  blive  os  til  stor  nytte 
og  fordel.  Det  ville  naturligvis  kunne  siges,  at  brevet  var 
skrevet  for  at  gavne  os  ved  at  underrette  os  om,  at  vi  forme- 
delst tålmodighed  og  brevets  trøstende  ord  kunne  have  håb 
om  at  erholde  de  lovede  goder.  Dersom  vi  tydeligt  forstod 
brevet  og  vidste,  hvad  vi  kunne  vente,  da  ville  det  give  os 
trøst  og  håb,  men  hvis  vi  derimod  nærede  tvivl  eller  var  i 
uvished  med  hensyn  til  betydningen  af  samme,  da  kunne  vi 
ikke  få  nogen  sikker  trøst  eller  glæde  af  det,  som  var  skre- 
vet, eftersom  vi  ikke  vidste,  hvad  der  var  at  håbe;  selvføl- 
gelig ville  brevet  da  slet  ikke  gavne  os.  Således  er  det  også 

med  den  hellige  Skrift.  Ingen  profeti  eller  forjættelse  vil 
gavne  læseren  eller  skaffe  ham  tålmodighed,  trøst  eller  håb, 
før  han  tydeligt  forstår  den,  så  at  han  nøjagtigt  kan  vide, 
hvad  han  håber  eller  længes  efter.  Profeternes  forudsigel- 
ser er  lige  så  lette  at  forstå  som  almanakken,  når  denne 
forkynder  en  formørkelse;  thi  ellers  måtte  Biblen  være  den 
mest  tvivlsomme  og  unyttige  af  alle  bøger.  Langt  bedre  ville 
det  have  været  for  menneskeslægten,  dersom  den  almægtige 
skaber  aldeles  intet  havde  åbenbaret  til  sine  faldne  skab- 
ninger, end  at  han  skulle  have  givet  dem  en  bog,  der  ville 
bringe  dem  i  uvished  og  tvivl  og  til  at  kives  med  hverandre, 
slægt  efter  slægt,  om  meningen  af  dens  indhold.  At  en  så- 
dan uvished  og  trætte  har  fundet  sted  i  århundreder,  kan 
ingen  benægte.  De  vise  og  lærde  har  altid  været  uenige  og 
har  endnu  højst  forskellige  meninger  med  hensyn  til  profe- 
tiernes betydning.  Hvoraf  kommer  nu  denne  uenighed?  En- 
ten må  åbenbaringen  selv  være  ufuldkommen,  eller  også 
ligger  fejlen  hos  menneskene.  Men  at  sige,  at  åbenbaringen 
er  ufuldkommen,  ville  være  at  tilskrive  Gud  skrøbelighed; 
det  forbyde  Gud.  Fejlen  ligger  hos  menneskene  selv.  Der  er 
to  store  grunde  til  denne  blindhed,  som  jeg  nu  vil  påvise. 

For  det  første:  Menneskene  har  tænkt,  at  direkte  inspira- 
tion af  den  Helligånd  ikke  var  bestemt  for  Kristi  kirke  i 
enhver  tidsalder,  men  indskrænket  til  de  første  apostoliske 
tider;  de  har  troet,  at  den  hellige  Skrift  var  fuldstændig,  og 
at  alt,  hvad  man  behøvede,  allerede  var  åbenbaret,  og  følge- 
lig at  ånden,  der  skulle  vejlede  menneskene  ind  i  al  sand- 
hed, ikke  længere  var  nødvendig  for  folket;  derfor  har  de 
ved  deres  egen  visdom  og  kløgt  søgt  at  forstå,  hvad  der  al- 
drig tydeligt  kan  forstås,  uden  ved  sandhedens  ånd;  thi  in- 
tet menneske  kender  det,  som  Guds  er,  uden  ved  Guds  ånd. 
(1.  Kor.  2:11.  14). 

For  det  andet:  Da  menneskene  havde  mistet  inspiratio- 
nens ånd,  begyndte  de  at  indføre  deres  egne  meninger,  tra- 
ditioner og  bud  og  føj  ede  deres  egne  læresætninger  og  andre 
fortolkninger  til  det  skrevne  ord,  i  stedet  for  at  tro  det,  som 
var  skrevet.  Og  så  snart,  som  de  afveg  fra  ordets  bogstave- 
lige mening,  var  selvfølgelig  den  enes  mening  og  fortolk- 

gen  anden;  thi  der  er  ikke  noget  andet  navn  under  himme- 
len, givet  iblandt  mennesker,  ved  hvilket  vi  skulle  blive 
frelste.«   (Apostl.  4:12). 

Nutidens  første  store  profet,  Joseph  Smith,  sagde:  »Vi 
tror,  at  hele  menneskeslægten  formedelst  Kristi  forsoning 
kan  blive  frelst  ved  at  adlyde  evangeliets  love  og  ordinan- 
cer.«  (3.  trosartikel).  Disse  ordinancer  måtte  udføres  af 
mænd,  som  er  i  besiddelse  af  myndighed  dertil,  d.  v.  s.,  at 
de  er  »kaldet  af  Gud,  ligesom  Aron  blev  kaldet«.  Menneske- 
nes lærdomme  og  visdomme  er  aldrig  Guds  kraft  og  kan 
heller  aldrig  blive  det.  »Intet  menneske  kender  de  ting,  som 
hører  Gud  til,  uden  ved  Guds  ånd.« 


Tanker  på  moders  dag 

Tankernes  bane  og  tankernes  spor 

er  sælsomme   veje   for  m\ig, 

de  drager  —  jeg  rejser  med  dem  uden  ord 

tilbage  ad  fortidens  vej. 


Dér  ser  jeg  mig  selv  som   en  lille  purk, 
så  ren  og  med  søndagstøj  på, 
og  mor,   hun  glatter  det  sidste  hår, 
for  nu  skal  vi  til  at  gå. 

Hun   ta'r  mig   ved  hånden,   og  glad  vi  går 

hver  søndag,   så  har  hun  fri. 

Af  og  til  jeg  forundret  står, 

mens  hun  fortæller,   hvad  vi  gik  forbi. 

For  mor  ved   besked  med  alle   ting, 
om  blomster  og  dyrenes  liv, 
og  jeg  —  jeg  lytter  med  åben  mund 
og  spørger  om  alt,  som  er  til. 

Tålmodig  hun  følger  min  glade  pludren 
og  klapper  imellem   min   kind, 
og  vi  —  di  får  os   en  hyggelig  sludren 
om  alting  og  slet  ingenting. 

Da  standser  tankerne  her  i  min  stue, 
min  glæde    er  fuldkommen   nu, 
for  der  —  der  sidder  jo  husets  frue 
og   tumler  med  knægten  så   snu. 

Han  lægger  sine  arme  ømt  om  hendes  hals 
og  hvisker:    »Jeg  elsker   dig,   mor!« 
Han  bruger,  som   jeg  de  selvsamme   ord: 
»Jeg  elsker  dig,   lille  mor!« 

En  venden  er  gemt  i  de   samme  ord! 
Åh,  lad  os   dem  rigtig  forstå, 
for  alle,  så  har  vi  elsket  mor, 
en  ung,   eller  også   en  grå. 

Natlioner   og  folk  her   på   denne   jord 
vil  fremgang  og  lykke  nå, 
så  brug  de   tanker  —  opbyg  de   ord, 
I  fik  fra  en  elskelig  mor. 

Richard  Nielsen, 
Århus. 
April,    19b9. 


Jeg  ønsker  at  vide: 

Spørgsmål: 

En  mand  i  vor  gren  lærer,  at  satan  engang  vil  få  lov  til 
at  omvende  sig  og  komme  ind  under  evangeliets  frelsende 
indflydelse,  er  det  rigtigt? 

Svar: 

Der  findes  intet  i  biblen,  som  fortæller  om,  at  dette  vil 
være  tilfældet.  Vi  foreslår,  at  De  læser  Pagtens  bog  76:25 — 
38. 

Spørgsmål: 

Vil  Judas  blive  klassificeret  med  fortabelsens  sønner? 

Svar: 

Vi  foreslår,  at  De  læser  Johannes  17:12. 

Spørgsmål: 

Kan  der  udføres  tempelordinancer  for  folk  af  den  hebrai- 
ske slægtslinie  i  tilfælde  af,  at  en  person  opdager,  at  der  er 
jødisk  blod  i  hans  slægt? 

Svar: 

Folk  af  den  hebraiske  slægtslinie  er  israelitter.  Hvilken 
indvending  er  der  mod  israelittisk  blod?  Tempelordinancer 
kan  udføres  for  alle,  undtagen  for  dem,  som  er  af  Kains 
blod,  og  endog  i  sidstnævnte  tilfælde  er  der  blevet  udført 
stedfortrædende  dåb  for  sådanne,  selvom  der  ikke  er  ud- 
ført andre  ordinationer.  Personer  af  hebarisk  blod  er  lige 
så  berettiget  til  alle  evangeliets  ordinancer  som  alle  andre. 


Fuldkommenhed! 

Allerede  i  begyndelsen  af  sin  missionstid  her  på  jorden, 
prædikede  Jesus  om  en  af  de  store  fundamentale  årsager 
til  menneskets  fremadskriden.  Han  lader  menneskene  få  at 
vide,  at  vi  kan  blive  fuldkomne  ligesom  vor  fader  i  him- 
len. Og  han  formaner  menneskene  til  at  leve  på  en  sådan 
måde,  at  de  kan  nå  fuldkommenheden. 

»Være  derfor  fuldkomne,  ligesom  eders  fader  i  himlen 
er  fuldkommen,«  sagde  han. 

Mange  siger,  at  det  er  umuligt  for  noget  menneske  at  være 
fuldkomment,  og  de  bryder  sig  derfor  ikke  om  denne  befa- 
ling, som  Jesus  har  givet  os.  Men  Jesus  formanede  menne- 
skene, at  de  skulle  søge  at  blive  det. 

Gennem  denne  befaling  lærte  Jesus  os  to  sandheder:  den 
første  er  dette,  at  ligesom  Gud  er,  sådan  kan  mennesket  bli- 
ve, og  den  anden  er,  at  fuldkommenhed  er  noget,  som  vi 
mennesker  kan  stræbe  efter  at  nå. 

Lige  siden  Jesu  Kristi  kirke  blev  genoprettet  her  på  jor- 
den, har  ældsterne  prædiket  om,  at  en  evig  fremadskriden 
står  åben  for  ethvert  menneske,  og  at  hensigten  med  men- 
neskets tilværelse  her  på  jorden  er,  at  det  skal  blive  lig  sin 

himmelske  fader.  Kirken  har  altid  forkyndt,  at  det  ikke  er 
umuligt  for  en  søn  at  blive  som  sin  far.  Da  vi  er  Guds 
børn,  som  Paulus  siger,  så  findes  der  ingen  grund  til,  at  vi 
ikke  skulle  få  opfyldt  håbet  om  at  blive,  som  Gud  er.  Evan- 
geliet udgør  en  samling  foreskrifter,  som  skal  lede  os  ind 
på  de  veje,  som  fører  til  dette  mål.  Dette  er  således  vejen 
til  fuldkommenhed. 

Men  kan  vi  blive  fuldkomne  i  dette  liv?  De  fleste  svarer 
nej  og  begrunder  det  med,  at  alle  mennesker  er  syndige,  og 
fuldkommenhed  kan  derfor  ikke  opnås  i  dette  jordeliv.  Det 
er  rigtigt,  at  vi  alle  er  syndige,  og  at  Jesus  er  den  eneste, 
som  har  levet  syndefrit.  Men  selvom  vi  ikke  kan  blive  helt 
fuldkomne  her  på  jorden,  så  findes  der  dog  visse  ting,  hvori 
vi  kan  blive  fuldkomne,  allerede  medens  vi  vandrer  på  den- 
ne jord. 

Vi  kan  f.  eks.  være  fuldkomne  ved  at  betale  vor  fulde 
tiende.  Vi  kan  være  fuldkomne  ved  at  afstå  fra  at  bruge 
the,  kaffe,  spiritus  og  tobak.  Vi  kan  ligeledes  være  fuld- 
komne ved  at  betale  vort  fasteoffer. 

Vi  kan  også  opnå  fuldkommenhed  ved  at  være  tilstede 
ved  nadvermøderne,  præstedømmets  møder  og  de  andre  mø- 
der i  vor  kirke. 

Vi  kan  være  fuldkomne  ved  at  holde  regelmæssige  fami- 
liebønner og  ved  altid  at  velsigne  maden,  inden  vi  spiser 
den. 

Vi  kan  være  fuldkomne  i  de  forskellige  kaldelser,  vi  har 
indenfor  kirken. 

Der  findes  så  meget,  som  vi  er  kaldet  til  at  udføre,  som 
vi  kan  gøre  i  fuldkommen  overensstemmelse  med  kirkens 
lærdomme.  Det  er  rigtigt,  at  vi  ikke  er  fuldkomne  i  alt, 
hvad  vi  foretager  os  i  livet,  men  lad  os  være  så  fuldkomne, 
som  vi  kan  her  i  livet.  Om  vi  er  det,  så  lægger  vi  grunden 
til  fuldkommenhed  i  andre  ting,  som  er  sværere  at  opnå 
fuldkommenhed  i  her  på  jorden,  og  vi  gør  da  store  skridt 
frem  mod  det  høje  mål,  vi  har  om  at  blive  som  vor  fader  i 
himlen. 

(oversat  fra  The  Church  News.) 

Fra  Missionsmarken 


Nyheder  fra  Århus. 

Lørdag  den  26.  febr.  blev  der  afholdt  en  udmærket  kon- 
cert til  fordel  for  Århus  giens  vedligeholdelsesfond.  Ved 
koncerten  medvirkede  Århus  grens  sangkor  og  som  solister 
missionærerne  Truman  Fischer  og  Herbert  Andersen.  Des- 
uden var  der  forskellige  kvartetter,  bestående  at  søskende 
og  missionærer.  Efter  koncerten  udtalte  de  tilstedeværende, 
at  det  havde  været  den  bedste  koncert  i  grenens  historie. 
Tilstede:  275. 

Kirken  i  Århus  er  blevet  meget  forskønnet  i  løbet  af  de 
sidste  to  måneder,  den  er  blevet  malet  overalt,  klasseværel- 
serne er  blevet  gjort  i  stand,  og  der  er  blevet  lagt  linoleum 
på  trapperne  og  i  gangene.  Vi  giver  skriftstedet  »Guds  hus 
er  et  ordens  hus«  en  bogstavelig  fortolkning. 

Kay  J.  Andersen. 

SILKEBORG: 

Tirsdag  den  15.  febr.  var  Århus  grens  sangkor  i  Silkeborg  for 
at  afholde  en  koncert  dér.  Programmet  var  dejligt  afvekslende 
med  både  kvartetter  og  solosang,  samt  pianosolo  og  saxofonsolo. 
Omrejsende  missionær,  Dale  R.  Hawkins  og  distriktspræsident 
Richard  Nielsen  talte  kort  og  indtrængende  til  de  163  tilstedevæ- 
rende, hvoraf  de  100  var  besøgende  venner. 

Aa.  P. 

ESBJERG; 

Lørdag  den  26.  febr.  afholdt  missionærerne  i  Esbjerg  en  kon- 
cert til  fordel  for  ungdomsforeningen.  Festen  var  blevet  omgivet 
med  den  allerstørste  hemmelighed,  så  der  var  ingen,  der  faktisk 
anede,  hvad  der  skulle  ske.  Det  var  derfor  med  stor  spænding, 
man  den  aften  begav  sig  til  kirke.  —  Og  hvilken  koncert!  Det 
blev  en  virkelig  succes,  som  de  120  tilstedeværende  sent  vil 
glemme.  Programmet  var  helt  overgivet  til  missionærerne,  som 
forklædte  som  negre  sang  soloer,  duetter,  trioer  og  kvartetter, 
muntre  sange  afløste  de  mere  alvorlige,  og  der  var  stor  begej- 
string over  det  strålende  program.  Man  hørte  bemærkninnger 
rundt  i  salen  om,  at  her  skulle  ungdommen  virkelig  tilbringe  sin 
fritid  i  stedet  for  at  hænge  på  restaurationer!  Det  er  jo  glædeligt 
at  høre  for  os,  som  allerede  har  opdaget  det  for  længe  siden.  Ef- 

ter  koncerten  blev  der  serveret  forskellige  forfriskninger,  som 
også  vakte  stor  begejstring. 

Vi  vil  gerne  her  bringe  vore  dygtige  missionærer  en  hjertelig 
tak  for  det  store  arbejde,  de  udførte,  så  at  denne  koncert  blev 
så  stor  en  succes,  som  den  blev.  Tak!  Aa. 

Kvindelig  hjælpeforening. 

Så  fejrede  verdens  ældste  kvindeforening  atter  en  fød- 
selsdag, og  denne  gang  var  det  107  år.  Allerede  søndag  den 
13.  marts  begyndte  man  at  kunne  mærke,  at  noget  var  på 
færde.  Hele  aftenprogrammet  var  lagt  i  hænderne  på  for- 
skellige medlemmer  af  den  kvindelige  hjælpeforening,  og 
alt  forløb  udmærket. 

Selve  fødselsdagen,  den  17.  marts,  markeredes  ved  et  ud- 
mærket alsidigt  program,  hvor  mange  af  vore  flinke  og  dyg- 
tige søstre  og  brødre  rigtig  fik  lov  til  at  udfolde  sig.  Derefter 
trakteredes  fødselsdagsgæsterne  med  lagkage  og  sodavand, 
og  til  et  4  mands  orkesters  gammeldags  musik  fik  hvem, 
der  ville,  en  svingom.  Det  blev  en  udmærket  aften,  som  de 
ca.  250  tilstedeværende  satte  stor  pris  på. 

Irma  Petersen,  Sekretær. 

Dåb: 

KØBENHAVN:  Den  20.  febr.  blev  følgende  døbte:  Bende  Mona 
Iversen  blev  døbt  af  missionær  Clyde  B.  Christensen,  håndsp.  af 
missionær  Elvin  M.  Lunt.  Herluf  Charles  Christian  Nielsen  blev 
døbt  af  missionær  Rulon  N.  Jørgensen,  håndsp.  af  missionær 
George  Felsch.  Niels  Peter  Kristian  Nielsen  blev  døbt  af  mis- 
sionspræsident  Alma  L.  Petersen,  håndsp.  af  samme.  Johanne 
•Kirstine  Hansen  blev  døbt  af  missionær  Darwin  Larsen,  håndsp. 
af  missionspræsident  Alma  L.  Petersen.  Karin  Antonie  Hansen 
blev  døbt  af  missionær  Elvin  M.  Lunt,  håndsp.  af  grensforstan- 
der  Chr.  Madsen.  Bent  Sigfried  Hansen  blev  døbt  af  missionær 
Elvin  M.  Lunt,  håndsp.  af  Harry  Petersen.  Ina  Hendriksen  blev 
døbt  af  missonær  Elvin  M.  Lunt,  håndsp.  af  Enock  Andersen. 
Poula  Cæcelia  Ingeborg  Zander  blev  døbt  af  missionær  Darwin 
Larsen,  håndsp.  af  missionær  Elvin  M.  Lunt.  Den  27.  febr.  blev 
følgende  døbte:  Ellen  Henny  Kaja  Georgia  Larsen  Holmegaard 
blev  døbt  af  missionær  Elvin  M.  Lunt,  håndsp.  af  samme.  Anna 
Albertine  Kofoed  Iversen  blev  døbt  af  missionær  Elvin  M.  Lunt. 
håndsp.  af  samme. 

ÅRHUS:  Den  5.  marts  blev  følgende  døbte:  Kirstine  Nielsen 

Nøhr  blev  døbt  af  missionær  John  Gibbs  Clawson,  håndsp.  af 
missionær  Kay  J.  Andersen.  Aksel  Hilbert  Nøhr  blev  døbt  af  mis- 
sionær Kay  J.  Andersen,  håndsp.  af  missionær  John  Gibbs  Claw- 
son. Poul  Helga  Becker  Pedersen  blev  døbt  af  missionær  John 
Gibbs  Clawson,  håndsp.  af  grensforstander  Richard  Nielsen.  Den 
27.  marts  blev  Ruth  Elva  Koitzsch  døbt  af  missionær  Kenneth 
Evan  Jensen,  håndsp.  af  samme. 

Vi  ønsker  de  nye  søskende  til  lykke  og  velkommen  i  kirken! 

Velsignelser: 

ESBJERG:  Den  6.  marts  blev  Christian  Johannes  Villy  Liljen- 
gren  og  Stella  Constance  Famme  Hansens  to  børn,  Kurt  Famme 
Liljengren  og  Ilse  Famme  Liljengren  velsignet  af  henholdsvis 
missionær  Vance  A.  Leavitt  og  missionær  Ronald  G.  Vincent. 

Dødsfald: 

KØBENHAVN:  Den  19.  jan.  døde  broder  Simon  Peter  Bolvig  i 
en  alder  af  67  år.  Broder  Bolvig  havde  været  medlem  af  kirken 
siden  1925.  Æret  være  hans  minde! 

Den  7.  marts  døde  søster  Edith  Helvig  Jørgine  Olsen  Ogård  ef- 
ter et  langt  sygeleje.  Søster  Ogård  havde  været  medlem  af  kir- 
ken i  14  år  og  havde  indtil  sin  sygdom  været  et  yderst  aktivt 
medlem.  Søster  Ogård  var  ved  sin  død  kun  40  år.  Æret  være 
hendes  minde! 

Ordinationer: 

KØBENHAVN:  Den  3.  jan.  blev  Viggo  Marius  Hansen  Christen- 
sen ordineret  til  ældste  af  missionspræsident  Alma  L.  Petersen. 
Den  7.  febr.  blev  Carl  Edvin  Frederik  Jensen  ordineret  til  præst 
af  Niels  Møller  Knudsen.  Den  28.  febr.  blev  Jens  Giovanni  Voh- 
lert  Nielsen  ordineret  til  præst  af  Harry  Petersen.  Samme  dag 
blev  Edgar  Sofus  Arendahl  ordineret  til  lærer  af  Enock  Ander- 
sen. 

SILKEBORG:  Den  6.  marts  blev  Henning  Pedersen  ordineret 
til  diakon  af  missionær  Herbert  Pedersen. 

Udelukkelser: 

ÅRHUS:  Den  14.  marts  blev  John  W.  Mathiasen  udelukket  af 
kirken  efter  eget  ønske. 

Emigrationer: 

KØBENHAVN:  Den  8.  marts  emigrerede  Agnes  Rigmor  Jensen 
Larsen  til  Salt  Lake  City. 

ÅLBORG:  Den  1.  april  emigrerede  Irene  Holm  Nielsen  og 
Niels  Henry  Larsen  til  Salt  Lake  City. 

ESBJERG:  Den  11.  marts  emigrerede  Maren  K.  Aae  Van«  til 
Salt  Lake  City. 

Missionærforflyttelser: 

Den  15.  marts  blev  missionær  Lawrence  W.  Fish  forflyttet  fra 
Ålborg  til  Holstebro.  Den  1.  april  blev  følgende  missionærer  for- 
flyttede: Francis  J.  Bartzon  fra  Nykøbing  F.  til  Købenbavn.  Glen- 
don Moulton  fra  Nykøbing  F.  til  Fredericia.  Don  S.  Larsen  fra 
Åbenrå  til  København. 

Missionærankomster: 

Den  1.  marts  ankom  missionær  Lynn  Alvin  Swensen  fra  Nys- 
sa,  Oregon,  beskikket  til  at  arbejde  i  Århus.  Den  28.  marts  ankom 
følgende  missionærer:  Ben  Herschel  Malan,  Ogden,  Utah,  beskik- 
ket til  at  arbejde  i  København.  Val  Joseph  Hancock,  Ogden,  Utah, 
beskikket  til  at  arbejde  i  Horsens.  Gilbert  Merwin  Stevenson, 
Salt  Lake  City,  beskikket  til  at  arbejde  i  Ålborg. 

Missionærafløsninger : 

Den  15.  marts  blev  følgende  missionærer  hæderligt  afløst  fra 
deres  mission:  Kenneth  E.  Jensen  efter  sidst  at  have  arbejdet  i 
København.  Glen  M.  Marcussen  efter  sidst  at  have  arbejdet  i  Ål- 
borg. Ivan  R.  Hansen  efter  sidst  at  have  arbejdet  i  Holstebro. 
Den  24.  marts  blev  missionær  Victor  R.  Petersen  hæderligt  afløst 
fra  sin  mission  efter  sidst  at  have  arbejdet  i  Åbenrå.  Den  1.  april 
blev  følgende  to  missionærer  hæderligt  afløst  fra  deres  mission: 
Ronald  G.  Vincent  efter  sidst  at  have  arbejdet  i  Fredericia.  Ray- 
mond G.  Andersen  efter  sidst  at  have  arbejdet  i  Horsens. 

